Բեն Չիլուել

Բեն Չիլուել (անգլ.՝ Ben Chilwell, դեկտեմբերի 21, 1996(1996-12-21), Միլթոն-Քինս, Բաքինհեմշիր, Հարավարևելյան Անգլիա, Անգլիա, Միացյալ Թագավորություն), անգլիացի պրոֆեսիոնալ ֆուտբոլիստ։ Ներկայումս հանդես է գալիս Լեսթեր Սիթիի և Անգլիայի ազգային հավաքականի կազմում։ Խաղում է ձախ պաշտպանի դիրքում։


== Ակումբային կարիերա ==


=== Լեսթեր Սիթի ===
Չիլուելը Լեսթեր Սիթիի ակադեմիայի սան է։ 2014-15 մրցաշրջանում նա ճանաչվեց ակադեմիայի լավագույն ֆուտբոլիստ։ Իր պրոֆեսիոնալ դեբյուտը նշեց 2015 թվականի հոկտեմբերի 27-ին՝ թիմի մեկնարկային կազմում խաղադաշտ դուրս գալով Հալլ Սիթիի դեմ խաղում։ Նոյեմբերի 19-ին Չիլուելը մինչև 2016 թվականի հունվար 3-ը վարձավճարով միացավ Հադերսֆիլդ Թաունին։ Առաջին հանդիպումը Չեմպիոնշիպում անցկացրեց նոյեմբերի 28-ին՝ Միդլսբրոյի դեմ խաղում։ Հադերսֆիլդի կազմում Չիլուելը անցկացրեց 8 հանդիպում։
2016 թվականի հուլիսի 28-ին Չիլուելը երկարաձգեց իր պայմանագիրը Լեսթեր Սիթիի հետ մինչև 2021 թվականը։ Առաջին հանդիպումը եվրոպական առաջնություններում անցկացրեց դեկտեմբերի 7-ին՝ Չեմպիոնների Լիգայի խմբային փուլի Պորտուի դեմ խաղում։ Պրեմիեր Լիգայում իր դեբյուտը Չիլուելը նշեց դեկտեմբերի 26-ին՝ Էվերթոնի դեմ խաղում։ Իր առաջին գոլը պրոֆեսիոնալ կարիերայում խփեց 2017 թվականի մայիսի 18-ին՝ Տոտենհեմ Հոտսպուրի դեմ խաղում։ 2016-17 մրցաշրջանում Չիլուելը անցկացրեց 19 հանդիպում՝ դառնալով 1 գոլի և 1 գոլային փոխանցման հեղինակ։
2018 թվականի հունվարի 13-ին Չիլուելը հեռացվեց խաղադաշտից Չելսիի դեմ խաղում՝ ստանալով երկրորդ դեղին քարտը հանդիպման 68-րդ րոպեին։ 2018-19 մրցաշրջանում նա դարձավ Լեսթերի հիմնական ձախ պաշտպանը։ Հոկտեմբերի 20-ին անգլիացին երկարաձգեց իր պայմանագիրը ակումբի հետ մինչև 2024 թվականը։ Նոյեմբերի 3-ին անգլիացին գոլային փոխանցում տվեց Դեմարայ Գրեյին Կարդիֆ Սիթիի դեմ խաղում՝ օգնելով իր թիմին հաղթել 1-0 հաշվով։ 2018-19 մրցաշրջանում Չիլուելը անցկացրեց 36 հանդիպում՝ դառնալով 5 գոլային փոխանցման հեղինակ։
2019 թվականի հոկտեմբերի 25-ին Չիլուելը գոլի և 2 գոլային փոխանցման հեղինակ դարձավ Սաութհեմպտոնի դեմ խաղում՝ օգնելով Լեսթերին հաղթել 9-0 հաշվով և տանել Պրեմիեր Լիգայի պատմության ամենամեծ հաշվով հաղթանակը։


== Միջազգային կարիերա ==
Չիլուելը ներկայացրել է Անգլիան տարբեր տարիքային երիտասարդական հավաքականներում։ 2017 թվականի հունիսին նա մինչև 21 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 4 հանդիպում և գոլային փոխանցման հեղինակ դառնալով խմբային փուլի Լեհաստանի դեմ խաղում։ Անգլիան հասավ մրցաշարի կիսաեզրափակիչ՝ հետխաղյա 11-մետրանոցների հարվածաշարում պարտվելով Գերմանիային։
Անգլիայի ազգային հավաքական Չիլուելը առաջին անգամ հրավիրվեց 2018 թվականի սեպտեմբերի 9-ին՝ Շվեյցարիայի դեմ ընկերական խաղի համար։ Իր դեբյուտը ազգային հավաքականում նշեց սեպտեմբերի 11-ին՝ փոխարինելով Դենի Ռոուզին Շվեյցարիայի դեմ խաղում։ Առաջին հանդիպումը հավաքականի մեկնարկային կազմում անցկացրեց հոկտեմբերի 12-ին՝ Խորվաթիայի դեմ խաղում։ Նոյեմբերի 18-ին Չիլուելը գոլային փոխանցում տվեց Հարի Քեյնին ՈՒԵՖԱ Ազգերի Լիգայի Խորվաթիայի դեմ խաղի 85-րդ րոպեին՝ 2-1 հաշվով հաղթանակ պարգևելով Անգլիային։
2019 թվականի նոյեմբերի 14-ին Չիլուելը 3 գոլային փոխանցում տվեց Չեռնոգորիայի դեմ խաղում՝ օգնելով իր թիմին հաղթել 7-0 հաշվով։


== Կարիերայի վիճակագրություն ==


=== Ակումբային վիճակագրություն ===
2019 թվականի նոյեմբերի 24-ի դրությամբ


=== Միջազգային վիճակագրություն ===
2019 թվականի նոյեմբերի 24-ի դրությամբ


== Ծանոթագրություններ ==


== Արտաքին հղումներ ==
Չիլուելի պաշտոնական Ֆեյսբուքի էջը
Չիլուելի պաշտոնական Տվիտերի էջը
Չիլուելի պաշտոնական Ինստագրամի էջը
Չիլուելը transfermarkt-ում
Չիլուելը soccerbase.com-ում
Չիլուելը WhoScored.com կայքում
Չիլուելը Լեսթեր Սիթիի պաշտոնական կայքում
Չիլուելը Պրեմիեր Լիգայի պաշտոնական կայքում
Չիլուելը ՈՒԵՖԱ-ի պաշտոնական կայքում
Չիլուելը Անգլիայի ֆուտբոլի ասոցիացիայի կայքում